灤州_(古代)

灤州 ， 遼朝時始置的州 ， 轄區在今河北省唐山市境 。 遼朝天贊二年 （ 923年 ） ， 析平州地置 ， 治所在義豐縣 （ 今河北省灤縣 ） 。 因境有灤河 ， 故名 。 屬南京道 。 轄境相當今河北省灤縣 、 灤南 、 樂亭等地 。 北宋末年 ， 金滅遼 ， 宋欲得平 、 灤之地 ， 即此 。 元朝時 ， 屬永平路 。 明朝時 ， 屬永平府 。 洪武二年 （ 1369年 ） 九月 ， 州治義豐縣省入 ， 下領樂亭縣 。 清朝時 ， 仍屬永平府 ， 不轄縣 ， 考評 ： 難 。 州判駐胡各莊 ， 巡司駐榛子鎮 。 另有三鎮 ： 劉河口鎮 、 稻地鎮 、 開平鎮 。 晚清時 ， 著名的開灤煤礦即在開平鎮 。 由此 ， 灤州境內有中國最早官方許可建設的鐵路 — — 唐胥鐵路 。 1913年 ， 全國廢府州廳改縣 ， 是爲灤縣 。